35 
Skulderskjoldet er længere; i Ryggens Midtlinie tælles 7 eller 8 Tværrækker Smaa- 
plader; nærmest Sideranden er Tallet det samme. Alle Smaapladerne ere ordnede i regel- 
mæssige Tværrader; den bageste eller de to bageste Tværrader ere, eller kunne være, noget 
forskydelige mod de foran liggende Tværrader i Ryggens Midte. Smaapladerne i Sideranden 
ere formede omtrent som høs E. sexcinctus. Alle de andre Smaaplader i Skulderskjoldet, 
i For- og Bagrand og i Midten, ere væsenlig ens formede, mere regelmæssige, mest sex- 
kantede, men ogsaa firkantede og femkantede, gjennemgaaende større, omtrent lige saa 
brede som lange. Hornpladernes Midtfelt er ikke tenformet, men formet nærmest som en 
ligesidet Trekant, hvis Grund. indtager en betydelig Del af Bagranden, og hvis Top vender 
fremad, helt eller næsten helt naar Forranden eller er skilt fra den ved et større Mellem- 
rum og i dette Tilfælde har afstumpet Spids; omkring Toppen er der lejret to eller tre 
meget ufuldkomment udskilte Randfelter. Benpladerne vise en tilsvarende Tegning, men 
endnu utydeligere: et tresidet Midtfelt, paa Siderne og fortil omsluttet af en utydelig Fure 
eller Lavning, fra hvilken der fortil udgaar to eller tre mere eller mindre utydelige brede 
Sidegrene, afmærkende Randfelter.  Benpladernes Overflade er noget grovere kornet og 
poret; i Bagranden af hver Smaaplade er de store Haargrubers Tal mindre, oftest kun 
2 eller 3; ingen Haargruber findes i Siderandene og heller ingen Rækker af Porer omkring 
Midtfeltet; de mange fine Porer paa Benpladernes Overflade synes at staa ganske uden Orden. 
De helt frie Belters Tal er 12 eller 13; men i begge Tilfælde kan forreste Tvær- 
række af Lendeskjoldets Smaaplader nærmest Sideranden være noget forskydelig. Tallet 
af Smaaplader i 4de Belte er 30—33. De mellemste Belter naa ikke fuldt saa langt ud 
til Siderne som de andre, hvorved Rygskjoldets Siderand paa Midten bliver lidt imdbugtet. — 
Hornpladerne i Belterne ere alle, undtagen Randpladerne, regelmæssig firkantede, meget 
kortere end hos E. sexecinctus, de fleste betydelig bredere end lange; deres Midtfelt er kort, 
trekantet eller firkantet, fortil paa hver Side omsluttet af et Randfelt, der bagtil gaar jevnt 
over i Midtfeltet. Hver Randplade har nærmest Form som en Halvmaane, med Yderranden 
udbuet, kun lidt fremstaaende. — Benpladerne i Belterne ere meget mindre langstrakte 
end hos E. sexewnctus, især deres hornklædte Del er kort. Paa den hornklædte Del af Ben- 
pladen kan lige netop skimtes et ret bredt Midtfelt, formet omtrent som en ligesidet Tre- 
kant, hvis ene Side ligger i Benpladens Bagrand, eller som en Firkant, idet Trekantens 
Top er afskaaaren; kun ved næsten umærkelige, brede Lavninger er Midtfeltet skilt fra to 
Randfelter, der fortil ere ret brede, men bagtil ende spidst. Felterne ere kun ganske svagt 
pudeformet opstaaende. 1—5, oftest 2 eller 3, store Haargruber findes i Pladens Bagrand, 
men ingen i Siderandene og imgen i Furerne mellem Felterne. De mange fine Porer paa 
Overfladen synes at staa ganske uden Orden. 
Lendeskjoldet er længere, dannet af 10—11 regelmæssige Tværrækker af Smaaplader. 
Skjoldets bageste Del er stærkt bøjet nedad. Bagrandens Udsnit for Halen er mindre. 
5% 
